smcproject/ml-wiki-sentences huggingface dataset:
ബ്രിട്ടണിൽ ഇത് ഡൗൺ അണ്ടർ ( ഇംഗ്ലീഷ് : Down Under ) എന്ന പേരിലായിരുന്നു പുറത്തിറക്കിയത്.
1990-കളുടെ അവസാനം നടത്തിയ ഓസ്ട്രേലിയൻ സഞ്ചാരത്തിൻ്റെ വിവരണമാണ് ഈ പുസ്തകത്തിൽ ഉൾപ്പെടുത്തിയിരിക്കുന്നത്.
ഓസ്ട്രേലിയയുടെ അരികുകളിലുള്ള പട്ടണങ്ങളും വരണ്ട ഉൾനാടൻ പ്രദേശങ്ങളിലൂടെയും ഉള്ള യാത്രയുടെ വിവരണങ്ങൾ പുസ്തകത്തിൽ ഉൾക്കൊള്ളുന്നു.
മൂന്ന് ഭാഗങ്ങളായാണ് ഈ പുസ്തകം തയ്യാറാക്കിയിരിക്കുന്നത്.
ഓസ്ട്രേലിയയുടെ കിഴക്കും പടിഞ്ഞാറും ബന്ധിപ്പിക്കുന്ന ഇന്ത്യൻ പസിഫിക് ട്രെയിനിൽ സിഡ്നിയിൽ നിന്ന് പെർത്തിലേക്കുള്ള സഞ്ചാരമാണ് ഇൻറ്റൂ ദ ഔട്ട്ബാക്ക് ( ഇംഗ്ലീഷ് : Into the Outback ) എന്ന ഒന്നാം ഭാഗത്തിലുള്ളത്.
ഓസ്ട്രേലിയയുടെ തെക്കും കിഴക്കുമുള്ള ഏറ്റവും ജനവാസമേറിയ പ്രദേശങ്ങളായ സിഡ്നി, ക്യാൻബെറ, അഡെലെയ്ഡ്, മെൽബൺ എന്നീ പട്ടണങ്ങളും അവക്കിടയിലൂടെയുള്ള യാത്രയുമാണ് സിവിലൈസ്ഡ് ഓസ്ട്രേലിയ എന്ന രണ്ടാം ഭാഗം.
മൂന്നാം ഭാഗമായ എറൗണ്ട് ദ എഡ്ജസിൽ ജനവാസം കുറഞ്ഞ വടക്കൻ-മദ്ധ്യ മരുഭൂമി പ്രദേശങ്ങളും പടിഞ്ഞാറൻ തീരവും വിവരിക്കുന്നു.
വിവരിക്കപ്പെടുന്ന പ്രധാനപ്പെട്ട സ്ഥലങ്ങളും കാര്യങ്ങളും ത്രീ സിസ്റ്റേഴ്സ് ലണ്ടൻ ബ്രിഡ്ജ് തകരുന്നതിനുമുമ്പ് വഴിയോരത്തെ വലിയ രൂപങ്ങൾ സർഫേഴ്സ് പാരഡൈസ് ഡെവിൾസ് മാർബിൾസ് ഉലൂരു വാലി ഓഫ് ജയൻ്റ്സിലെ മരങ്ങൾക്കുമുകളിലൂടെയുള്ള നടപ്പാത ഗ്രേറ്റ് ബാരിയർ റീഫ് ഗ്രേറ്റ് ഡിവൈഡിങ് റേഞ്ജ് സിഡ്നി സിഡ്നി ഹാർബർ പാലം സിഡ്നി ഓപ്പറ ഹൗസ് ബ്ലൂ മൗണ്ടൻസ് ഇന്ത്യൻ പസിഫിക് റെയിൽവേ ബ്രോക്കൺ ഹിൽ നല്ലർബോർ കുക്ക് റെയിൽവേ സ്റ്റേഷൻ കേപ്പ് യോർക്ക് കറ്റൂംബ / ത്രീ സിസ്റ്റേഴ്സ് കൗറ ക്യാൻബെറ പാർലമെൻ്റ് മന്ദിരം അഡെലെയ്ഡ് ലണ്ടൻ ബ്രിഡ്ജ് വഴിയോരത്ത് സ്ഥാപിക്കുന്ന വലിയ രൂപങ്ങൾ മെൽബൺ മോണിങ്ടൻ ഉപദ്വീപ് പോയിൻ്റ് നേപ്പിയൻ / നേപ്പിയൻ കോട്ട ഷെവിയറ്റ് കടൽത്തീരം ഹാരൾഡ് ഹോൾട്ടിൻ്റെ മരണം കിങ് വാലി വാർബി-ഓവൻസ് ദേശീയോദ്യാനം കെല്ലി ട്രീ വോക്ക് ദ ജയൻ്റ് വോം ഓസ്ട്രേലിയയിലെ ആദിമനിവാസികളും ചരിത്രവും മൈഓൾ ക്രീക്ക് സർഫേഴ്സ് പാരഡൈസ് കുക്ക് ടൗൺ കേപ്പ് ട്രൈബുലേഷൻ ഡൈൻട്രീ ഡാർവിൻ സൈക്ലോൺ ട്രേസി ഡാലി വാട്ടേഴ്സ് ഡെവിൾസ് മാർബിൾസ് സ്റ്റ്യുവർട്ട് ഹൈവേ ആലീസ് സ്പ്രിങ്സ് ഉലുരു /അയേഴ്സ് റോക്ക് പേർത്ത് കിങ്സ് പാർക്ക് മോസ്മൻ പാർക്ക് വാലി ഓഫ് ദ ജയൻ്റ്സ് പിൽബരയിലെ സ്ട്രൊമാറ്റോലൈറ്റ് ഷാർക്ക് ബേ ബറ്റേവിയ തീരവും ചരിത്രവും റെഡ് ബ്ലഫ് തീരം ഹാമെലിൻ പൂൾ - അവിടത്തെ സ്ട്രൊമാറ്റോലൈറ്റ് ബംഗിൾ ബംഗിൾസ് ഓസ്ട്രേലിയയിലെ വിഷജന്തുക്കൾ
ഇൻ എ പാർക്ക് ഇംഗ്ലീഷ് വിലാസം https://ml.wikipedia.org/wiki/In_a_Park In a Park (c. 1874) by Berthe Morisot
1874ൽ ഫ്രഞ്ച് ആർട്ടിസ്റ്റ് ബെർത്ത് മോറിസോട്ട്  ചായക്കോലുപയോഗിച്ചു വരച്ച ചിത്രമാണ് ഇൻ എ പാർക്ക് .
ഈ ചിത്രത്തിന് 72.5 x 91.8 സെന്റീമീറ്റർ  വലിപ്പം ഉണ്ട്.
ഈ ചിത്രം പാരീസിലെ പെറ്റിറ്റ് പാലീസിലാണ് സൂക്ഷിച്ചിരിക്കുന്നത്.
രണ്ട് ചെറിയ പെൺകുട്ടികളും ഒരു നായയും ഒന്നിച്ച് ഒരു യുവതിയെ വിശ്രമവേളയിൽ ഒരു പാർക്കിൽ ചിത്രീകരിക്കുന്നതാണ് പെയിന്റിംഗ്.
കറുത്ത വസ്ത്രവും തൊപ്പിയും ധരിച്ച സ്ത്രീ, മുൻവശത്ത്, നീളമുള്ള പുൽത്തകിടിയിൽ, ഇടതുവശത്ത്, ചാരിയിരിക്കുന്ന കുട്ടിയെയും പിടിച്ച് ഇരിക്കുന്നു.
അവരുടെ നായ അവരുടെ മുന്നിൽ ഇരിക്കുന്നു.
ചിത്രശലഭങ്ങളെ പിടിക്കാൻ ഉപയോഗിക്കുന്ന ഒരു വല അവരുടെ ഇടതുവശത്ത് കിടക്കുന്നു.
മറ്റൊരു പെൺകുട്ടി അവരുടെ വൈക്കോൽ തൊപ്പി പിടിച്ച് വലതുവശത്ത് കാണുന്നു.
നിരവധി മരങ്ങൾ ദൃശ്യത്തിന്റെ പശ്ചാത്തലത്തിൽ കാണാം.
പ്രകൃതിശാസ്ത്രജ്ഞനായ മാസ്റ്റർ കാമിൽ കൊറോട്ടിന്റെയും മോറിസോട്ടിന്റെ സുഹൃത്തായ ഇംപ്രഷനിസ്റ്റ് ചിത്രകാരൻ എഡ്വാർഡ് മാനെറ്റിന്റെയും സ്വാധീനം ഈ പെയിന്റിംഗ് പ്രകടമാക്കുന്നു.
അദ്ദേഹത്തിന്റെ സമകാലിക സൃഷ്ടികൾക്ക് ചില സമാനതകളുണ്ട്.
രണ്ട് ചിത്രകാരന്മാരും തമ്മിലുള്ള സ്വാധീനം പരസ്പരമുള്ളതായി തോന്നുന്നു.
മോറിസോട്ട് 1874-ൽ എഡ്വാർഡിന്റെ സഹോദരനായ യൂജിൻ മാനെറ്റിനെ വിവാഹം കഴിച്ചു.
ഇൻ എവിൾ അവർ
കൊളംബിയൻ എഴുത്തുകാരൻ ഗബ്രിയേൽ ഗാർസിയ മാർക്വേസിന്റെ നോവലാണ് ഇൻ ഈവിൾ അവർ (English: (In Evil Hour - 1962))ആദ്യമായി പ്രസിദ്ധീകരിച്ചത് 1962ലാണ്.
(ആദ്യത്തെ പതിപ്പ് രചയിതാവ്  നിരസിച്ചിരുന്നു.) )ഗാർസിയ മാർക്വേസ് പാരീസിൽ താമസിക്കുമ്പോൾ എഴുതിയ ഈ നോവലിന്റെ പേര് ടൗൺ ഓഫ് ഷിറ്റ് (തീട്ട നഗരം) എന്നാണ്.
മാറ്റിയെഴുതിയ ഇത് കൊളംബിയൻ സാഹിത്യ സമ്മാനം നേടുകയും ചെയ്തു.
കഥാതന്തു കഥാപാത്രങ്ങൾ പുറത്തേക്കുള്ള കണ്ണികൾ In Evil Hour Archived 2007-12-15 at the Wayback Machine .
at "The Modern Word"'s García Márquez website.
അവലംബം ↑ http://nobelprize.org/nobel_prizes/literature/laureates/1982/marquez-bio.html ↑ http://www.supersummary.com/in-evil-hour/summary/
ഇൻ ടു ദ വുഡ്സ് (ചലച്ചിത്രം)
റോബ് മാർഷൽ സംവിധാനം ചെയ്ത  2014 ലെ ഒരു ഹോളിവുഡ്‌ മ്യൂസിക് ഫാന്റസി ചിത്രമാണ് ഇൻ ടു ദ വുഡ്സ് .
വാൽട്ട് ഡിസ്നി പിക്ചേർസ് നിർമിച്ച ഈ ചിത്രത്തിൽ മെറിൽ സ്ട്രീപ് , എമിലി ബ്ലണ്ട് , ജെയിംസ് കോർഡൻ , അന്ന കെൻഡ്രിക് , ക്രിസ് പൈൻ , ട്രെയ്സി ഉൽമാൻ , ക്രിസ്റ്റീൻ ബാരൻസ്കി, ലില്ല ക്രോഫോർഡ്, ഡാനിയൽ ഹട്ട്ലെസ്റ്റൺ, മക്കിൻസി മൗസി, ബില്ലി മഗ്നുസെൻ, ജോണി ഡെപ്പ് തുടങ്ങിയവർ അഭിനയിച്ചു.
" ലിറ്റിൽ റെഡ് റൈഡിംഗ് ഹുഡ് ", " സിൻഡ്രെല്ല ", " ജാക്ക് ആൻഡ് ബീൻസ്റ്റാക്ക് ", " റാപ്പൻസെൽ " എന്നീ നാടോടി കഥകളിൽ നിന്ന് പ്രചോദനം ഉൾകൊള്ളുന്ന ഈ ചിത്രം കുട്ടികളില്ലാത്ത ഒരു ദമ്പതികളിൽ കേന്ദ്രീകരിക്കുന്നു.
മറ്റു പല സ്റ്റുഡിയോകളും നിർമ്മാതാക്കളും ഈ ചിത്രം നിർമ്മിക്കാൻ ശ്രമിച്ചു പരാജയപ്പെട്ട ശേഷമാണ്, 2012 ൽ ഡിസ്നി രംഗത്തെത്തിയത്.
ചിത്രീകരണം സെപ്റ്റംബർ 2013 ൽ ആരംഭിച്ചു.
പൂർണ്ണമായും യുകെയിൽ ചിത്രീകരിച്ച ഈ ചിത്രം ലണ്ടനിലെ ഷെപ്പെർട്ടൺ സ്റ്റുഡിയോയിൽ ഉൾപ്പെടെ ഉള്ള സ്ഥലങ്ങളിൽ ചിത്രീകരിച്ചു.
2014 ഡിസംബർ 8 ന് ന്യൂയോർക്ക് സിറ്റിയിലെ സീഡ് ഫീൽഡ് തിയേറ്ററിൽ ലോഡ് ഇൻ വുഡ്സ് ലോക പ്രീമിയർ നടത്തി, ഡിസംബർ 25, 2014 ന് ചിത്രം അമേരിക്കയിൽ തീയറ്ററിൽ എത്തി.
ഈ ചിത്രം വാണിജ്യപരമായി കലാപരമായും വിജയിച്ചു.
ഇത് ലോകമെമ്പാടും 213 മില്ല്യൺ ഡോളർ വരുമാനം നേടി.
അക്കാദമി അവാർഡുകളിൽ വുഡ്സിന് മൂന്ന് മികച്ച ഗോൾഡൻ ഗ്ലോബ് പുരസ്കാരങ്ങൾ ലഭിച്ചിട്ടുണ്ട്.
ഇതിൽ മികച്ച മോഷൻ പിക്ചർ, മ്യൂസിക്കൽ, കോമഡി എന്നിവയും ഉൾപ്പെടുന്നു.
മെറിൽ സ്ട്രീപ്പിന് മികച്ച സഹനടി നാമനിർദ്ദേശം ഉൾപ്പെടെ മൂന്നു അക്കാദമി അവാർഡ് നാമനിർദ്ദേശങ്ങളും, മൂന്ന് ഗോൾഡൻ ഗ്ലോബ് അവാർഡ് നാമനിർദ്ദേശങ്ങളും ഇൻ ടു ദ വുഡ്സ് നേടി.
ഇഹ്‌യാ ഉലൂമുദ്ദീൻ The Revival of the Religious Sciences The Revival of the Religious Sciences
സൂഫി ചിന്തകനും ഇസ്ലാമിക മതപണ്ഡിതനും കർമ്മശാസ്ത്രജ്ഞനും ദാർശനികനും ജ്യോതിശാസ്ത്രജ്ഞനും മനഃശാസ്ത്രജ്ഞനുമായിരുന്നു ഇമാം ഗസ്സാലിയുടെ ഏറ്റവും പ്രശ്സ്തമായ കൃതിയാണ് ഇഹ്യാ ഉലൂമുദ്ദീൻ എന്ന അറബി ഗ്രന്ഥം.
Revival of religious Sciences എന്നാണ് ഇംഗ്ലീഷ് ഭാഷ്യം.
ഖുറാൻ കഴിഞ്ഞാൽ ഏറ്റവും അധികം വായിക്കപ്പെട്ടിട്ടുള്ള ഇസ്ലാമിക ഗ്രനഥം എന്ന് ഇത് ചിലപ്പോൾ വിശേഷിപ്പിക്കപ്പെട്ടിട്ടുണ്ട്.
പത്ത് അധ്യായങ്ങൾ വീതമടങ്ങുന്ന 4 ഭാഗങ്ങളായിട്ടാണ് ഈ ഗ്രന്ഥം .
ഒന്നാം ഭാഗം:ജ്ഞാനത്തെക്കുറിച്ചും , ഇസ്ലാമിലെ അനുഷ്ഠാനങ്ങളെക്കുറിച്ചും ചർച്ച ചെയ്യുന്നു.
നമസ്ക്കാരം നോമ്പ് , ഹജ്ജ് , സക്കാത്ത് എന്നിവയുടെ പൊരുളും അർഥവുമല്ലാം ചർച്ച ചെയ്യുന്നു.
രണ്ടാം ഭാഗം:  ജനങ്ങളും സാമൂഹ്യജീവിതവുമാണ് ഇതിലെ പ്രതിപാദ്യം.
ഭക്ഷണശീലങ്ങൾ, വിവാഹം, ഉപജീവനം/തൊഴിൽ , ചങ്ങാത്തം/സൗഹൃദ്യം എന്നിവയെല്ലാം രണ്ടാം ഭാഗം ചർച്ചചെയ്യുന്നു.
മൂന്നും നാലും ഭാഗങ്ങൾ ചർച്ചചെയ്യുന്നത്  ആദ്ധ്യാത്മികതാണ്; അന്തർജ്ഞാനം, ആത്മാവ് , തിനമയിൽ നിന്നുമുള്ള മോചനം, നന്മയിലേക്കുള്ള പ്രയാണം എന്നിവയൊക്കെ ഈ ഭാഗം വിശദീകരിക്കുന്നു.
ആലത്തൂർ നിയമസഭാമണ്ഡലം
പാലക്കാട് ജില്ലയിലെ ആലത്തൂർ താലൂക്കിലെ ആലത്തൂർ , എരിമയൂർ , കിഴക്കഞ്ചേരി , കുഴൽമന്ദം , മേലാർകോട് , തേങ്കുറിശ്ശി , വണ്ടാഴി എന്നീ ഗ്രാമപഞ്ചായത്തുകൾ ഉൾക്കൊള്ളുന്ന നിയമസഭാമണ്ഡലമാണ് ആലത്തൂർ നിയമസഭാമണ്ഡലം .
2016 മുതൽ ഈ മണ്ഡലത്തെ പ്രതിനിധീകരിക്കുന്നത് സി.പി.എമ്മിലെ കെ.ഡി. പ്രസേനനാണ് .
ആലത്തൂർ നിയമസഭാമണ്ഡലം മെമ്പർമാരും വോട്ടുവിവരങ്ങളും
സ്വതന്ത്രൻ കോൺഗ്രസ് JD(U) CMP ബിജെപി സിപിഐ(എം) വർഷം ആകെ ചെയ്ത് ഭൂരി പക്ഷം അംഗം വോട്ട് പാർട്ടി എതിരാളി വോട്ട് പാർട്ടി എതിരാളി വോട്ട് പാർട്ടി 2021 170984 135366 34118 കെ.ഡി. പ്രസേനൻ 74653 സിപിഎം പാളയം പ്രദീപ് 40535 ഐ.എൻ.സി പ്രശാന്ത് ശിവൻ 18349 ബിജെപി 2016 165243 128653 36060 71206 കെ.കുശലകുമാർ 35146 ശ്രീകുമാർ മാസ്റ്റർ 19610 2011 152827 116071 24741 എം. ചന്ദ്രൻ 66977 42236 കെ.എ സുലൈമാൻ 5460 2006 157841 111629 47671 73231 എ രാഘവൻ 25560 ഡി.ഐ.സി സല്പ്രകാശ് 6885 2001 154382 112447 12505 വി. ചെന്താമരാക്ഷൻ 59485 ചെല്ലമ്മടീച്ചർ 46980 ഐ.എൻ.സി ഹരിഗോവിന്ദൻ 5937
||||||||||||||||||||||||||||||||||||||||||||||||||||||| അവലംബം ↑ Changing Face of Electoral India Delimitation 2008 - Volume 1 Page 725 ↑ http://www.keralaassembly.org/election/2021/assembly_poll.php?year=2021 no=60 ↑ http://www.keralaassembly.org/2001/poll01.php4?year=2016 no=60 ↑ http://www.keralaassembly.org/election/assembly_poll.php?year=2011 no=60 ↑ http://www.keralaassembly.org/kapoll.php4?year=2006 no=53 ↑ http://www.keralaassembly.org/2001/poll01.php4?year=2001 no=48
ആലത്തൂർ ബ്രദേഴ്‌സ്
കർണാടകസംഗീതജ്ഞരായ ശ്രീനിവാസ അയ്യർ (1911–1980), ശിവസുബ്രഹ്മണ്യ അയ്യർ (1916–1965) എന്നിവരാണ് ആലത്തൂർ ബ്രദേഴ്‌സ് എന്നറിയപ്പെടുന്നത്.
അവർ ജന്മനാ സഹോദരന്മാരല്ല, മറിച്ച് സംഗീതത്തിന്റെ സാഹോദര്യമായിരുന്നു.
ശിവസുബ്രഹ്മണ്യ അയ്യറിന്റെ പിതാവായ ആലത്തൂർ വെങ്കിടേശ അയ്യറുടെ കീഴിൽ അവർ സംഗീതപരിശീലനം നേടി.
1928 ൽ തിരുവയ്യാറിൽ നടന്ന ത്യാഗരാജ ആരാധനന ഉത്സവത്തിലാണ് അവർ ആദ്യത്തെ കച്ചേരി നൽകിയത്.
കർണാടക സംഗീതത്തിന്റെ വിവിധ വശങ്ങളുടെ കരുത്ത് സംയോജിപ്പിച്ച് അവർ സ്വന്തമായ ഒരു സംഗീതശൈലി സ്ഥാപിച്ചു.
കർണാടക സംഗീതത്തിലെ പഴയ കാലഘട്ടത്തിലെ അനേകം കൂട്ടങ്ങളിൽ നിന്ന് പ്രചോദനം ഉൾക്കൊണ്ടതാണ് ഇവരുടെ സംഗീതം.
കർണാടിക് സംഗീത ലോകത്തെ മിക്ക താരങ്ങളോടൊപ്പവും ആലത്തൂർ സഹോദരന്മാർ പാടിയിട്ടുണ്ട്.
നേരത്തെ വയലിനിൽ തിരുവലങ്ങാട് സുന്ദരേശ അയ്യർ, മായാവരം വി ആർ ഗോവിന്ദരാജ പിള്ള, കുംഭകോണം രാജമാണിക്കം പിള്ള, മൈസൂർ ടി. ചൗടയ്യ  ടി.എൻ. കൃഷ്ണൻ, ലാൽഗുഡി ജി. ജയരാമൻ തുടങ്ങിയവർ അവരുടെ മിക്ക സംഗീത കച്ചേരികളിലും പങ്കെടുത്തു.
1944 മുതൽ 1968 വരെ തിരുവിതാംകൂർ മഹാരാജാവിന്റെ ആസ്ഥാന സംഗീതജ്ഞരായിരുന്നു ആലത്തൂർ സഹോദരന്മാർ.
ആലത്തൂർ മണിപ്രവാളം ഇംഗ്ലീഷ് വിലാസം https://ml.wikipedia.org/wiki/Alathur_manipravalam
ആലന്തുരുത്തി
പത്തനംതിട്ട ജില്ലയിലെ തിരുവല്ല താലൂക്കിൽ പെരിങ്ങര പഞ്ചായത്തിൽ ഉൾപ്പെട്ടിരിക്കുന്ന കാർഷിക ഗ്രാമമാണ് ആലംതുരുത്തി.
പത്തനംതിട്ട ജില്ല-കോട്ടയം-ആലപ്പുഴ ജില്ലകളുടെ സംഗമ ഗ്രാമമാണിത്.
ചങ്ങനാശ്ശേരിയ്ക്കും തിരുവല്ലയ്ക്കും ഇടയിലാണ് ഈ ഗ്രാമം.
വർഷത്തിൽ ആറുമാസത്തിലധികം വെള്ളത്താൽ നിറഞ്ഞുകിടക്കുന്ന നെൽപ്പാങ്ങളാൽ ചുറ്റപ്പെട്ടു കിടക്കുന്ന തുരുത്താണ് ഈ ഗ്രാമം.
ആലംതുരുത്തിയെന്ന പേരിനു കാരണം ഇത് ആൽമരങ്ങൾ നിന്നിരുന്ന തുരുത്ത് ആയതിനാലാണെന്ന് പറയപ്പെടുന്നു.
അതി പ്രാചീനമായ ഒരു ആൽ ( കൊച്ചാൽ ) ഇന്നും വെള്ളം നിറഞ്ഞ പാടത്തിനു നടുവിൽ  നിൽക്കുന്നത് ഇതിനു തെളിവാണ്.
ആദന്മാർ (ബൗദ്ധന്മാർ) വസിച്ചിരുന്നതിനാലാണ് ഈ പേരു വന്നതെന്നും പറയപ്പെടുന്നു.
ആലത്തൂർ ലോക്‌സഭാ നിയോജകമണ്ഡലം ഇംഗ്ലീഷ് വിലാസം https://ml.wikipedia.org/wiki/Alathur_(Lok_Sabha_constituency) ആലത്തൂർ ലോക്സഭാ മണ്ഡലത്തിലെ നിയമസഭാ മണ്ഡലങ്ങൾ
പാലക്കാട് ജില്ലയിൽപ്പെട്ട ചിറ്റൂർ‍ , നെന്മാറ‍ , തരൂർ , ആലത്തൂർ എന്നീ നിയമസഭാ മണ്ഡലങ്ങളും തൃശ്ശൂർ ജില്ലയിലെ ചേലക്കര‍‍ , കുന്നംകുളം , വടക്കാഞ്ചേരി എന്നീ നിയമസഭാ മണ്ഡലങ്ങളും ചേർന്നതാണ് ആലത്തൂർ ലോകസഭാ നിയോജകമണ്ഡലം .
2001 ലെ ജനസംഖ്യയുടെ കണക്ക് അനുസരിച്ചാണ് തിരഞ്ഞെടുപ്പ് കമ്മീഷൻ ഈ മണ്ഡലത്തിന് രൂപംനൽകിയത്.
2009 ലെ പൊതുതിരഞ്ഞെടുപ്പിലാണ് ഇതിലെ ആദ്യ തിരഞ്ഞെടുപ്പ് നടന്നത്.
ആലത്തൂർ ലോക്സഭാ മണ്ഡലം ഒരു പട്ടികജാതി സംവരണ മണ്ഡലമാണ്.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം വിജയിച്ച സ്ഥാനാർത്ഥി പാർട്ടിയും മുന്നണിയും വോട്ടും മുഖ്യ എതിരാളി പാർട്ടിയും മുന്നണിയും വോട്ടും രണ്ടാമത്തെ മുഖ്യ എതിരാളി പാർട്ടിയും മുന്നണിയും വോട്ടും 2019 രമ്യ ഹരിദാസ് കോൺഗ്രസ് (ഐ.) , യു.ഡി.എഫ്. 533815 പി.കെ. ബിജു സി.പി.എം. , എൽ.ഡി.എഫ് 374847 ടി.വി. ബാബു ബി.ഡി.ജെ.എസ്. , എൻ.ഡി.എ. 89837 2014 പി.കെ. ബിജു സി.പി.എം. , എൽ.ഡി.എഫ് 411808 കെ.എ. ഷീബ കോൺഗ്രസ് (ഐ.) , യു.ഡി.എഫ്. 374496 ഷാജുമോൻ വട്ടേക്കാട്ട് ബി.ജെ.പി. , എൻ.ഡി.എ. 87803 2009 പി.കെ. ബിജു സി.പി.എം. , എൽ.ഡി.എഫ് 387352 എൻ.കെ. സുധീർ കോൺഗ്രസ് (ഐ.) , യു.ഡി.എഫ്. 366392 എം. ബിന്ദു ബി.ജെ.പി. , എൻ.ഡി.എ. 53890 ഇതും കാണുക കേരളത്തിലെ ലോകസഭാമണ്ഡലങ്ങൾ കേരളത്തിലെ നിയമസഭാമണ്ഡലങ്ങൾ അവലംബം ↑ ↑ ↑ ↑ നിലവിലെ എം പി..
രമ്യ ഹരിദാസ് ആണ്...
ആലപ്പാട്
കൊല്ലം ജില്ലയിലെ കരുനാഗപ്പള്ളി താലുക്കിലെ ആലപ്പാട് ഗ്രാമ പഞ്ചായത്തിൽ പെടുന്ന ഒരു ഗ്രാമമാണ് ആലപ്പാട്.
സെൻസസ് വിവരങ്ങൾ 2011 Information Figure Remark Population 21,655 Males 10,689 Females 10,966 0-6 age group 1,999 9.23% of  population Female sex    ratio 1026 state av=1084 literacy rate 95.52 % state av=94.0 Male literacy 95.88 % Female literacy 95.18 % Scheduled Caste 361 scheduled tribe 18 അവലംബം
ആലത്തൂർപടി ദർസ്
പാരമ്പര്യത്തിന്റെ തനിമയും മഹിമയും ഒട്ടും ചോരാതെ കാലത്തിന്റെ മാറ്റങ്ങളുൾക്കൊണ്ട് ഇരുന്നൂറിലധികം വിദ്യാർത്ഥികളുമായി മുന്നേറുന്ന കേരളത്തിലെ അപൂർവ്വം ദർസുകളിലൊന്നാണ് ആലത്തൂർപടി ദർസ്.
മലപ്പുറം ജില്ലയിലെ പൊടിയാട് (ആലത്തൂർപടി) ദർസ് കൊണ്ട് ചരിത്രം രചിച്ച നാടാണ്.
കേരളത്തിലെ തലയെടുപ്പുള്ള ഒട്ടേറെ പണ്ഡിതൻമാർ ഇവിടെ ദർസ് നടത്തിയവരാണ്.
ഖിലാഫത്ത് പ്രസ്ഥാനത്തിന്റെ നായകൻ നെല്ലിക്കുത്ത് ആലി മുസ്ലിയാർ, സമസ്ത സ്ഥാപകനേതാവ് അരിപ്ര മൊയ്തീൻ ഹാജി, കിടങ്ങയം ഇബ്രാഹിം മുസ്ലിയാർ, കുട്ടി മുസ്ലിയാർ, കെ. സി ജമാലുദ്ദീൻ മുസ്ലിയാർ തുടങ്ങി എണ്ണിയാലൊടുങ്ങാത്ത പണ്ഡിതമഹത്തുക്കളാൽ ഖ്യാതി നേടിയതാണ് ആലത്തൂർപടിയും അവിടത്തെ ദർസും.
മർഹൂം കെ സി ഉസ്താദിന് ശേഷം, ഇരുപത് വർഷമായി ദർസിന് നേതൃത്വം നൽകുന്നത് സമസ്ത കേരള ജംഇയ്യത്തുൽ ഉലമ കേന്ദ്ര മുശാവറ അംഗവും സമസ്ത കേരള ജംഇയ്യത്തുൽ മുദരിസീൻ മലപ്പുറം ജില്ലാ ജനറൽ സെക്രട്ടറി മികച്ച മുദരിസിനുള്ള മർഹൂം സയ്യിദ് മുഹമ്മദലി ശിഹാബി തങ്ങൾ സ്മാരക അവാർഡ് ജേതാവുമായ ഉസ്താദ് ഡോ. സി കെ അബ്ദുറഹ്മാൻ ഫൈസി അരിപ്രയാണ്.
അവിടെ പഠനം പൂർത്തിയാക്കിയ നിരവധി വിദ്യാർത്ഥികളും അതത് മേഖലകളിൽ ഉന്നത റാങ്ക് നേടിയ അധ്യാപകരും ഈ സ്ഥാപനത്തെ വ്യത്യസ്തമാക്കുന്നു.
2001 മുതൽ ഈ ദർസിലെ വിദ്യാർത്ഥികൾ പട്ടിക്കാട് ജാമിഅ നൂരിയ്യ അറബിയ്യയിൽ നിന്ന് 23 റാങ്കുകൾ നേടിയിട്ടുണ്ട്, ഇതിൽ 12 ഒന്നാം റാങ്കും 4 രണ്ടാം റാങ്കും 7 മൂന്നാം റാങ്കും ഉൾപ്പെടുന്നു.
സമസ്ത മുശാവറ അംഗം സി.കെ.  മുഹമ്മദ് അബ്ദുറഹിമാൻ ഫൈസി 2000 മുതൽ പ്രിൻസിപ്പൽ മുദരിസായി സേവനമനുഷ്ഠിച്ച് വരുന്ന ദർസിൽ നിലവിൽ ഇരുനൂറിലധികം വിദ്യാർത്ഥികളാണ് പഠിച്ചുകൊണ്ടിരിക്കുന്നത്.
1995ൽ ജാമിഅ നൂരിയ്യ അറബിയ്യയിൽ നിന്ന് ഒന്നാം റാങ്കോടെ ബിരുദം നേടിയ ഡോ. സി.കെ. അബ്ദുറഹിമാൻ ഫൈസി, ദർസിൽ അധ്യാപകരായി സേവനമനുഷ്ഠിക്കുന്ന ഉവൈസ് അഷ്‌റഫി ഫൈസി, അക്ബർ ശരീഫ് ഫൈസി എന്നിവരും ജാമിഅയിലെ റാങ്ക് ഹോൾഡർമാരാണ്.
ഹാഫിസ് മുബഷിർ ഫൈസിയാണ് വിദ്യാർത്ഥികളെ ഖുർആൻ പഠിപ്പിക്കുന്നത്.
മതപഠനത്തിൽ ഉപരിപഠനത്തിന് മുമ്പ് എസ്എസ്എൽസി പൂർത്തിയാക്കിയ വിദ്യാർത്ഥികൾക്ക് മതപരവും മതേതരവുമായ വിദ്യാഭ്യാസത്തിൻ്റെ ഏഴ് വർഷത്തെ പ്രോഗ്രാം ദർസ് വാഗ്ദാനം ചെയ്യുന്നു.
മതവിദ്യാഭ്യാസത്തിനുപുറമെ, വിദ്യാർത്ഥികൾക്ക് പ്ലസ് ടു, ബിരുദം, ബിരുദാനന്തര ബിരുദങ്ങൾ എന്നിവ നേടാനാകും.
ആലത്തൂർപടി ദർസ്, ഇന്ത്യൻ കേന്ദ്ര ഗവൺമെൻ്റ് നടത്തുന്ന അറബി, ഉറുദു സർട്ടിഫിക്കറ്റ് കോഴ്‌സുകളുടെ ഒരു കേന്ദ്രമാണ്.
ആലത്തൂർ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Alathur_Gramapanchayath ആലത്തൂർ ആലത്തൂർ 10°38′N 76°32′E ﻿ / ﻿ 10.64°N 76.54°E ﻿ / 10.64; 76.54 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല പാലക്കാട് വില്ലേജ് {{{വില്ലേജ്}}} താലൂക്ക്‌ ബ്ലോക്ക് നിയമസഭാ മണ്ഡലം ലോകസഭാ മണ്ഡലം ഭരണസ്ഥാപനങ്ങൾ പ്രസിഡന്റ് ടി.ജി.ഗംഗാധരൻ വൈസ് പ്രസിഡന്റ് സെക്രട്ടറി വിസ്തീർണ്ണം 19.62 ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ 23498 ജനസാന്ദ്രത 1198/ ച.
പാലക്കാട് ജില്ലയിലെ ആലത്തൂർ താലൂക്കിൽ ആലത്തൂർ ബ്ളോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ ആലത്തൂർ ഗ്രാമപഞ്ചായത്ത് .
ആലത്തൂർ വില്ലേജിന്റെ പരിധിയിൽ വരുന്ന ഈ പഞ്ചായത്തിന് 19.46 ചതുരശ്ര കിലോമീറ്റർ വിസ്തീർണ്ണമുണ്ട്.
ഈ പഞ്ചായത്തിന്റെ അതിരുകൾ വടക്കുഭാഗത്ത് കുത്തന്നൂർ ഗ്രാമപഞ്ചായത്തും, തെക്കുഭാഗത്ത് മേലാർകോട് , വടക്കഞ്ചേരി പഞ്ചായത്തുകളും , കിഴക്കുഭാഗത്ത് എരിമയൂർ പഞ്ചായത്തും, പടിഞ്ഞാറുഭാഗത്ത് കാവശ്ശേരി പഞ്ചായത്തുമാണ്.
Census data 2001 ഇതും കാണുക കേരളത്തിലെ ഗ്രാമപഞ്ചായത്തുകളുടെ പട്ടിക പുറമെ നിന്നുള്ള കണ്ണികൾ ആലത്തൂർ ഗ്രാമപഞ്ചായത്ത് Archived 2014-08-25 at the Wayback Machine .
ആലത്തൂർ ബ്ലോക്ക് പഞ്ചായത്ത്
പാലക്കാട് ജില്ലയിൽ ആലത്തൂർ താലൂക്കിലാണ് 371.17 ചതുരശ്രകിലോമീറ്റർ വിസ്തീർണ്ണമുള്ള ആലത്തൂർ ബ്ളോക്ക് പഞ്ചായത്ത് സ്ഥിതി ചെയ്യുന്നത്.
അതിരുകൾ കിഴക്ക് - നെന്മാറ, കുഴൽമന്ദം ബ്ളോക്കുകൾ വടക്ക് -കുഴൽമന്ദം ബ്ളോക്ക് തെക്ക്‌ - നെന്മാറ, ഒല്ലൂക്കര (തൃശൂർ ജില്ല) ബ്ളോക്കുകൾ പടിഞ്ഞാറ് - പഴയന്നൂർ, ഒല്ലൂക്കര (തൃശൂർ ജില്ല) ബ്ളോക്കുകൾ ഗ്രാമപഞ്ചായത്തുകൾ
അലത്തൂർ ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്.
ആലത്തൂർ ഗ്രാമപഞ്ചായത്ത് എരിമയൂർ ഗ്രാമപഞ്ചായത്ത് കാവശ്ശേരി ഗ്രാമപഞ്ചായത്ത് കിഴക്കഞ്ചേരി ഗ്രാമപഞ്ചായത്ത് പുതുക്കോട് ഗ്രാമപഞ്ചായത്ത് തരൂർ ഗ്രാമപഞ്ചായത്ത് വണ്ടാഴി ഗ്രാമപഞ്ചായത്ത് വടക്കഞ്ചേരി ഗ്രാമപഞ്ചായത്ത് കണ്ണമ്പ്ര ഗ്രാമപഞ്ചായത്ത് സ്ഥിതിവിവരക്കണക്കുകൾ ജില്ല പാലക്കാട് താലൂക്ക് ആലത്തൂർ വിസ്തീര്ണ്ണം 371.17  ചതുരശ്ര കിലോമീറ്റർ ജനസംഖ്യ 237,679 പുരുഷന്മാർ 115,368 സ്ത്രീകൾ 122,311 ജനസാന്ദ്രത 640 സ്ത്രീ : പുരുഷ അനുപാതം 1060 സാക്ഷരത 79.69% വിലാസം
ആലത്തൂർ ബ്ലോക്ക് പഞ്ചായത്ത് ആലത്തൂർ - 678541 ഫോൺ ‍: 04922 222270 ഇമെയിൽ : bdoalathur@gmail.com അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/alathurblock/ Archived 2016-03-04 at the Wayback Machine .
ആലപ്പടമ്പ് ഇംഗ്ലീഷ് വിലാസം https://ml.wikipedia.org/wiki/Alapadamba
12°12′29″N 75°14′07″E ﻿ / ﻿ 12.208090°N 75.2352100°E ﻿ / 12.208090; 75.2352100 കണ്ണൂർ ജില്ലയിൽ പയ്യന്നൂർ താലൂക്കിലെ ഒരു ഗ്രാമമാണ് ആലപ്പടമ്പ് .
കാങ്കോൽ ആലപ്പടമ്പ് ഗ്രാമപഞ്ചായത്തിൻ്റെ ഭാഗമാണ് ഈ ഗ്രാമം.
2001-ലെ കാനേഷുമാരി പ്രകാരം, 7828 ആണ് ആലപ്പടമ്പിലെ ജനസംഖ്യ.
ഇതിൽ 3795  പുരുഷന്മാരും 4033  സ്ത്രീകളും ഉൾപ്പെടുന്നു.
ആലപ്പടമ്പിൽ നിന്ന് 14 കിലോമീറ്റർ അകലെയുള്ള പയ്യന്നൂരാണ് ഏറ്റവും അടുത്തുള്ള റയിൽവേ സ്റ്റേഷൻ.
ആർ.പി. മാൾ, കൊല്ലം ഇംഗ്ലീഷ് വിലാസം https://ml.wikipedia.org/wiki/RP_Mall,_Kollam ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
( 2021 ജൂലൈ ) ( Learn how and when to remove this message )
കേരളത്തിൽ കൊല്ലം ജില്ലയിലുള്ള ഒരു വ്യാപാരസമുച്ചയമാണ് ആർ.പി. മാൾ ( ഇംഗ്ലീഷ് : RP Mall ).
കൊല്ലം കെ.എസ്.ആർ.ടി.സി. ബസ് സ്റ്റാൻഡിനു സമീപമുള്ള ഈ വ്യാപാര സമുച്ചയത്തിന് ഏകദേശം 210000 ചതുരശ്ര അടി വിസ്തീർണ്ണമുണ്ട് .
ഇന്ത്യയിലെ പ്രമുഖ വ്യവസായിയായ രവി പിള്ളയുടെ നേതൃത്വത്തിലുള്ള ആർ.പി. ഗ്രൂപ്പിന്റെ ഉടമസ്ഥതയിലാണ് ഇത് പ്രവർത്തിക്കുന്നത്.
ആദ്യകാലത്ത് കെ-മാൾ (കൊല്ലം മാൾ) എന്നാണ് ഈ വ്യാപാരസമുച്ചയം അറിയപ്പെട്ടിരുന്നത്.
ദക്ഷിണ കേരളത്തിൽ മലബാർ ഡെവലപ്പേഴ്സിന്റേതായി ആരംഭിച്ച ആദ്യത്തെ ഷോപ്പിംഗ് മാളാണ് കെ-മാൾ.
2011 -ൽ മലയാള ചലച്ചിത്രതാരം മോഹൻലാലാണ് കെ മാൾ ഉദ്ഘാടനം ചെയ്തത്.
ഈ വ്യാപാരകേന്ദ്രം ആർ.പി. ഗ്രൂപ്പ് ഏറ്റെടുത്തതോടെ ആർ.പി. മാൾ എന്നു പുനർനാമകരണം ചെയ്തു.
കാർണിവൽ സിനിമാസ് തീയറ്റർ ഉൾപ്പെടെ ധാരാളം വ്യാപാര ശാലകൾ ഇവിടെ പ്രവർത്തിക്കുന്നുണ്ട്.
കേരളത്തിൽ കൊച്ചിക്കും കോഴിക്കോടിനും ശേഷം ഷോപ്പിംഗ് സംസ്കാരം ആരംഭിച്ച നഗരമാണ് കൊല്ലം .
ആർ.പി. സേതു പിള്ളൈ
ഒരു തമിഴ് എഴുത്തുകാരനായിരുന്നു ആർ.പി. സേതു പിള്ള ( തമിഴ് : ரா. பி. சேது பிள்ளை ) (1896–1961), മദ്രാസ് സർവകലാശാലയിലെ അധ്യാപകനായിരുന്നു.
1896ൽ തിരുനെൽവേലി ജില്ലയിലെ രാജവല്ലിപുരത്തിൽ ജനിച്ചു.
എൽ.എൽ.ബി പഠിച്ചതിനു ശേഷം വക്കീലായി സേവനമനുഷ്ഠിച്ചിരുന്നു.
1912 ജൂണിൽ പാളയങ്കോട്ടയിൽ വച്ച് മറൈമലൈ അടികളുടെ പ്രസംഗം കേട്ടതോടെയാണ് സേതു പിള്ളയ്ക്ക് തമിഴിനോടുള്ള താൽപ്പര്യം വർദ്ധിച്ചത്.
തിരുനെൽവേലി മുനിസിപ്പൽ കൗൺസിലിന്റെ വൈസ് ചെയർമാനായിരുന്നു.
1930 മുതൽ 1936 വരെ അണ്ണാമലൈ സർവകലാശാലയിൽ അധ്യാപകനായി സേവനമനുഷ്ഠിച്ചു.
1936ൽ മദ്രാസ് സർവകലാശാലയിൽ സീനിയർ ലക്ചററായി ജോലി ലഭിച്ചു.
1946ൽ മദ്രാസ് സർവകലാശാലയിലെ തമിഴ് വിഭാഗത്തിന്റെ മേധാവിയായി സ്ഥാനക്കയറ്റം ലഭിച്ചു.
1946 മുതൽ 1961ൽ മരണം വരെ സേതു പിള്ളയായിരുന്നു മദ്രാസ് സർവകലാശാലയിലെ തമിഴ് വിഭാഗത്തിന്റെ മേധാവി.
1955ൽ തമിഴ് ഇമ്പം എന്ന കൃതിയ്ക്ക് കേന്ദ്ര സാഹിത്യ അക്കാദമി പുരസ്കാരം ലഭിച്ചു.
കേന്ദ്ര സാഹിത്യ അക്കാദമി പുരസ്കാരം ലഭിച്ച ആദ്യത്തെ തമിഴ് എഴുത്തുകാരനാണ് സേതു പിള്ള.
1957ൽ അദ്ദേഹത്തിന് ഡി.ലിറ്റ് ബിരുദം ലഭിച്ചു.
25ലധികം പുസ്തകങ്ങൾ രചിച്ചിട്ടുണ്ട്.
സൊല്ലിൻ ശെൽവർ എന്നായിരുന്നു അദ്ദേഹം അറിയപ്പെട്ടിരുന്നത്.
1954 വരെ കേന്ദ്ര സാഹിത്യ അക്കാദമി അംഗമായിരുന്നു.
തമിഴ് സർവവിജ്ഞാനകോശത്തിന്റെ നിർമ്മാണത്തിൽ പ്രധാന പങ്ക് വഹിച്ചിരുന്നു.
1961ൽ അദ്ദേഹം അന്തരിച്ചു.
എം.പി. ശിവജ്ഞാനത്തെ ചിലമ്പു ശെൽവർ എന്ന് ആദ്യമായി വിളിച്ചത് സേതു പിള്ള ആയിരുന്നു.
കൃതികൾ തമിഴ് തമിഴക ഊരും പേരും തമിഴ് ഇമ്പം വേലും വില്ലും
വേലിൻ വെട്രി അലയും കലയും വാഴി വാഴി വള്ളുവർ കാഡ്‌വെൽ അയ്യാർ ചരിത്രം ക്രിസ്തുവ തമിഴ് തൊണ്ടർകൾ
തിരുവള്ളുവർ നൂൽ നയം തമിഴ് നാട്ടു നവമണികൾ ആറ്റ്റൻ കരയിലേ കാട്ടാർ കരയിലേ തമിഴ് കവിതൈ കളഞ്ചിയം വീരമനകർ തമിഴർ വീരം തെൻമൊഴികളിൽ പഴമൊഴികൾ സൊല്ലിൻ ശെൽവർ മേടൈ പേച്ച് ഇംഗ്ലീഷ് എല്ലിസ് കമന്ററി ഓഫ് തിരുക്കുറൾ ദ്രാവിഡൻ കംപറേറ്റീവ് വൊക്കാബുലറി കോമൺ ദ്രാവിഡിയൻ പ്രോവേർബസ് ആന്റ് ദെയ്ർ സിഗ്നിഫിക്കൻസ് അവലംബം
ആർ.രാഹുൽ ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
ഇന്ത്യയിലെ ഒരു രാഷ്ട്രീയ പ്രവർത്തകനും ഡി.വൈ.എഫ്.ഐ എന്ന യുവജന സംഘടനയുടെ ആലപ്പുഴ ജില്ലാ സെക്രട്ടറിയും സംസ്ഥാന സംസ്ഥാന വൈസ് പ്രസിഡന്റും ,കേന്ദ്ര കമ്മറ്റി അംഗവുമാണ് അഡ്വ:ആർ.
രാഹുൽ English Adv.R .
Rahul.
കേരളത്തിലെ ഒരു ഇടതു പക്ഷ യുവനേതാവായ ഇദ്ദേഹം കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) ആലപ്പുഴ ജില്ലാ കമ്മറ്റി അംഗവുമാണ്.
അഭിഭാഷകനാണ്.
രാമചന്ദ്ര കുറുപ്പ്,കെ.
പി സീമന്തിനി ദമ്പതികളുടെ മകനായി ആലപ്പുഴ ജില്ലയിലെ ചേർത്തലയിൽ ജനിച്ചു.
NSS കോളേജ് ചേർത്തലയിൽ നിന്ന് ചരിത്രത്തിൽ ബിരുദവും കാലടി ശ്രീ ശങ്കരാചാര്യ സംസ്കൃത സർവകലാശാലയിൽ നിന്ന് ചരിത്രത്തിൽ ബിരുദാനന്തര ബിരുദവും പൂർത്തിയാക്കി.
കർണ്ണാടക സംസ്ഥാന നിയമ സർവകലാശാലയിൽ നിന്ന് നിയമത്തിൽ ബിരുദം നേടിയ ആർ.രാഹുൽ അഭിഭാഷകനാണ്.
SFI മുൻ ആലപ്പുഴ ജില്ലാ കമ്മറ്റി  അംഗവും ഡി.വൈ.എഫ്.ഐ നേതാവുമായ അഞ്ചു എസ് റാം ആണ് പങ്കാളി.
മകൻ ഗസൽ.
എസ്.എഫ്.ഐ എന്ന വിദ്യാർത്ഥി പ്രസ്ഥാനത്തിലൂടെയാണ് രാഷ്ട്രീയ രംഗത്തേക്ക് വരുന്നത്.
എസ്.എഫ്.ഐയുടെ ആലപ്പുഴ  ജില്ലാ സെക്രട്ടറിയായിരുന്നു.
എസ്.എഫ്.ഐയുടെ ജില്ലാ പ്രസിഡന്റ്,സ്റ്റേറ്റ് ജോയിന്റ് സെക്രട്ടറി,കേന്ദ്ര കമ്മറ്റി അംഗം എന്നീ സ്ഥാനങ്ങൾ വഹിച്ചിട്ടുണ്ട്.
കാലടി സംസ്കൃത സർവകലാശാല യൂണിയൻ ചെയർമാനായി തിരഞ്ഞെടുക്കപ്പെട്ടിട്ടുണ്ട്.
സംഘടനാ പ്രവർത്തനങ്ങളുമായി ബന്ധപ്പെട്ട ജയിൽ വാസമനുഷ്ടിച്ചിട്ടുണ്ട്.
വിദ്യാർത്ഥി സംഘടനാ പ്രവർത്തനങ്ങൾക്ക് ശേഷം യുവജന സംഘടനയായ ഡി.വൈ.എഫ്.ഐയിൽ ആലപ്പുഴ ജില്ലാ ട്രഷറർ സ്ഥാനം വഹിച്ചിരുന്ന ആർ.രാഹുലിനെ 2018-ൽ നടന്ന സംഘടനയുടെ ജില്ലാ സമ്മേളനം ജില്ലാ സെക്രട്ടറിയായി തെരഞ്ഞെടുത്തു,സംസ്ഥാന വൈസ് പ്രസിഡന്റ് കൂടിയാണ്.
സംസ്ഥാന യുവജന കമ്മീഷൻ അംഗവുമാണ്.
തിരഞ്ഞെടുപ്പുകൾ അവലംബങ്ങൾ
ആർ.പി. ഗോയങ്ക ഇംഗ്ലീഷ് വിലാസം https://ml.wikipedia.org/wiki/R.
_Goenka ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പ്രമുഖ വ്യവസായിയും ആർ.പി.ജി എൻറർപ്രൈസസ് ഗ്രൂപ്പിന്റെ ഉടമയുമായിരുന്നു രാമപ്രസാദ് ഗോയങ്ക ( ജനനം:  മരണം: 2013 ഏപ്രിൽ 14) ജീവിത രേഖ
കൊൽക്കത്തയിലായിരുന്നു താമസം.
കൊൽക്കത്ത പ്രസിഡൻസി കോളജിൽ നിന്ന് ചരിത്രത്തിൽ ബിരുദം നേടി.
പിന്നീട് അമേരിക്കയിലെ ഹാർവാഡ് സർവകലാശാലയിൽ നിന്ന് മാനേജ്മെൻറിലും ബിരുദമെടുത്തു.
100 കോടി രൂപ വിറ്റുവരവുള്ള ആർ.പി.ജി എൻറർപ്രൈസസ് 1979-ലാണ് സ്ഥാപിച്ചത്.
ഫിലിപ്സ് കാർബൺ ബ്ളാക്, ഏഷ്യൻ കേബ്ൾസ്, അഗർപാര നെയ്ത്ത് ഫാക്ടറി, മർഫി ഇന്ത്യ, സംഗീത നിർമ്മാണ കമ്പനിയായ സരിഗമ എന്നിവ ആർ.പി.ജി എൻറർപ്രൈസസിന്റെ ഭാഗമാണ്.
സുശീല ഗോയങ്കയാണ് ഭാര്യ.
ഫെഡറേഷൻ ഓഫ് ഇന്ത്യൻ ചേംബേഴ്സ് ഓഫ് കോമേഴ്സ് ആൻഡ് ഇൻഡസ്ട്രി (ഫിക്കി) യുടെയും കോൺഫെഡറേഷൻ ഓഫ് ഏഷ്യ -പസഫിക് ചേംബേഴ്സ് ഓഫ് കോമേഴ്സ് ആൻഡ് ഇൻഡസ്ട്രിയുടെയും പ്രസിഡൻറായി ഗോയങ്ക സേവനമനുഷ്ഠിച്ചിട്ടുണ്ട്.
2000-ൽ രാജ്യസഭാംഗവുമായിരുന്നു.
മരിക്കുമ്പോൾ 83 വയസായിരുന്നു അവലംബ ↑ ↑
ആർ.പി. സിങ് ഇംഗ്ലീഷ് വിലാസം https://ml.wikipedia.org/wiki/R.
_Singh
ആർ.പി.സിങ് എന്ന പേരിൽ അറിയപ്പെടുന്ന രുദ്ര പ്രതാപ് സിങ് (ജനനം: ഡിസംബർ 6 , 1985 - ) ഒരു ഇന്ത്യൻ ക്രിക്കറ്ററാണ്.
മീഡിയം ഫാസ്റ്റ് ബൗളറായ ഇദ്ദേഹം ഇന്ത്യൻ ദേശീയ ടിമിനുവേണ്ടി ഏകദിനത്തിലും ടെസ്റ്റിലും കളിച്ചിട്ടുണ്ട്.
2004ൽ ബംഗ്ലാദേശിൽ നടന്ന അണ്ടർ-19 ലോകകപ്പിലേയും രഞ്ചിട്രോഫിയിൽ ഉത്തർപ്രദേശിനെ പ്രതിനിധീകരിച്ചും നടത്തിയ മികച്ച പ്രകടനങ്ങൾ ഇദ്ദേഹത്തിന് ദേശീയ ഏകദിന ടീമിൽ ഇടം നേടിക്കൊടുത്തു.
2005 സെപ്റ്റംബർ 4ന് സിംബാബ്‌വേക്കെതിരെ ഹരാരെയിൽ നടന്ന മത്സരത്തിലായിരുന്ന് ഏകദിനത്തിലെ അരങ്ങേറ്റം.
മൂന്നാം ഏകദിനത്തിൽതന്നെ തന്റെ ആദ്യ മാൻ ഓഫ് ദ മാച്ച് പുരസ്കാരം നേടി.
ശ്രീലങ്കക്കെതിരെ ആയിരുന്നു ആ മത്സരം.
2006 ജനുവരിയിൽ പാക്കിസ്ഥനെതിരെ ഫൈസലാബാദിൽ നടന്ന മത്സരത്തിൽ ടെസ്റ്റിലെ അരങ്ങേറ്റം കുറിച്ചു.
5 വിക്കറ്റുകൾ വീഴ്ത്തിയ ഇദ്ദേഹം അരങ്ങേറ്റ മത്സരത്തിൽ മാൻ ഓഫ് ദ മാച്ചായി.
2007ൽ നടന്ന പ്രഥമ ട്വെന്റി20 ലോകകപ്പ് ടീമിലും ആർ.പി സിങ് ഇടം നേടി.
മികച്ച പ്രകടനം കാഴ്ചവെച്ച ഇദ്ദേഹം ടൂർണമെന്റിൽ ഏറ്റവും കൂടുതൽ വിക്കറ്റെടുത്ത രണ്ടാമത്തെ കളിക്കരനായി.
7 മത്സരങ്ങളിൽ നിന്നായി 12 വിക്കറ്റുകളായിരുന്നു ലോകകപ്പിൽ ഇദ്ദേഹത്തിന്റെ സമ്പാദ്യം.
ആർ.പി.എം. പാക്കേജ് മാനേജർ ഇംഗ്ലീഷ് വിലാസം https://ml.wikipedia.org/wiki/RPM_Package_Manager
റെഡ്ഹാറ്റ് വികസിപ്പിച്ച ഒരു പാക്കേജ് മാനേജ്മെന്റ് സിസ്റ്റം ആണ് ആർ.പി.എം പാക്കേജ് മാനേജർ (റെഡ്ഹാറ്റ് പാക്കേജ് മാനേജർ, അല്ലെങ്കിൽ ആർ.പി.എം).
റെഡ്ഹാറ്റ് ലിനക്സിനായിട്ടാണ് ആർ.പി.എം. വികസിപ്പിച്ചതെങ്കിലും, ഇന്നിത് പല ഗ്നു/ലിനക്സ് വിതരണങ്ങളിലും ഉപയോഗിക്കുന്നു.
ഗ്നു/ലിനക്സിന്റെ സോഫ്റ്റ്​വെയർ ഇൻസ്റ്റലേഷൻ ഫയലുകളിൽ ഒന്നാണ് ആർ.പി.എം. ആർപിഎം എന്ന പേര് .rpm ഫയൽ ഫോർമാറ്റിനെയും പാക്കേജ് മാനേജർ പ്രോഗ്രാമിനെയും സൂചിപ്പിക്കുന്നു.
ആർപിഎം പ്രാഥമികമായി ലിനക്സ് വിതരണങ്ങൾക്കായി ഉദ്ദേശിച്ചുള്ളതാണ്; ലിനക്സ് സ്റ്റാൻഡേർഡ് ബേസിന്റെ അടിസ്ഥാന പാക്കേജ് ഫോർമാറ്റാണ് ഫയൽ ഫോർമാറ്റ്.
ഇത് റെഡ് ഹാറ്റ് ലിനക്സിൽ ഉപയോഗിക്കുന്നതിനായി സൃഷ്ടിച്ചതാണെങ്കിലും, പിസിലിനക്സ്ഒഎസ്(PCLinuxOS), ഫെറോഡ (Fedora), ആൽമാലിനക്സ്(AlmaLinux), സെന്റ്ഒഎസ്(CentOS), ഓപ്പൺസൂസി (openSUSE), ഓപ്പൺമൺഡ്രീവ(OpenMandriva), ഒറാക്കിൾ ലിനക്സ്(Oracle Linux) തുടങ്ങിയ പല ലിനക്സ് വിതരണങ്ങളിലും ആർപിഎം(RPM) ഇപ്പോൾ ഉപയോഗിക്കുന്നു.
നോവൽ നെറ്റ്‌വെയർ (പതിപ്പ് 6.5 SP3 പ്രകാരം), ഐബിഎമ്മിന്റെ എഐഎക്സ്(AIX) (പതിപ്പ് 4 പ്രകാരം), ഐബിഎം ഐ(IBM i), , ആർക്കാഒഎസ്(ArcaOS) എന്നിവ പോലെയുള്ള മറ്റ് ചില ഓപ്പറേറ്റിംഗ് സിസ്റ്റങ്ങളിലേക്കും ഇത് പോർട്ട് ചെയ്തിട്ടുണ്ട്.
ഒരു ആർപിഎം പാക്കേജിൽ ആർബിട്ടറി സെറ്റ് ഫയലുകൾ ഉണ്ടായിരിക്കാം.
മിക്ക ആർപിഎം ഫയലുകളും ചില സോഫ്‌റ്റ്‌വെയറിന്റെ സമാഹരിച്ച പതിപ്പ് അടങ്ങുന്ന “ബൈനറി ആർപിഎമ്മുകൾ” (അല്ലെങ്കിൽ ബിആർപിഎം) ആണ്.
ഒരു ബൈനറി പാക്കേജ് നിർമ്മിക്കാൻ ഉപയോഗിക്കുന്ന സോഴ്സ് കോഡ് അടങ്ങിയ "സോഴ്സ് ആർപിഎമ്മുകൾ" (അല്ലെങ്കിൽ എസ്ആർപിഎം) ഉണ്ട്.
ഇവയ്ക്ക് ഫയൽ ഹെഡറിൽ ഒരു ടാഗ് ഉണ്ട്, അത് അവയെ സാധാരണ (B)ആർപിഎമ്മിൽ നിന്ന് വേർതിരിക്കുന്നു, ഇത് ഇൻസ്റ്റാളേഷനിൽ /usr/src-ലേക്ക് എക്‌സ്‌ട്രാക്റ്റുചെയ്യുന്നതിന് കാരണമാകുന്നു.
".src.rpm" എന്ന ഫയൽ എക്സ്റ്റൻഷൻ എസ്ആർപിഎമ്മുകൾ സാധാരണയായി വഹിക്കുന്നു (ഫയൽ സിസ്റ്റങ്ങളിലെ .spm, 3 എക്സ്റ്റൻഷൻ ക്യാരക്ടറുകളായി പരിമിതപ്പെടുത്തിയിരിക്കുന്നു, ഉദാ. പഴയ DOS FAT).
pms rpp , pm എന്നിവകളെ അടിസ്ഥാനമാക്കി 1997-ൽ എറിക് ട്രോണും മാർക്ക് എവിംഗും എഴുതിയതാണ് ആർപിഎം.
1995 മെയ് മാസത്തിൽ റെഡ് ഹാറ്റ് സോഫ്‌റ്റ്‌വെയറിനായി റിക്ക് ഫെയ്ത്തും ഡഗ് ഹോഫ്‌മാനും ചേർന്ന് pm എഴുതിയത്, അതിന്റെ രൂപകല്പനയും നിർവഹണവും പിഎംഎസിന്റെ സ്വാധീനമുണ്ട്, 1993-ലെ ബോഗസ് ലിനക്‌സ് വിതരണത്തിനായി ഫെയ്‌ത്തും കെവിൻ മാർട്ടിനും ചേർന്ന് ഒരു പാക്കേജ് മാനേജ്‌മെന്റ് സിസ്റ്റം.